До

Доц. д-р Здравко Любенов,

Зам.- Ректор „Международно сътрудничество, студентска политика, институционални комуникации и продължаващо обучение“

СА “Д. А. Ценов” - Свищов

**З А Я В К А**

**Заявител:** гл. ас. д-р Йордан Йорданов, катедра „Застраховане и социално дело”

**Относно: Публикуване на информация във връзка с провеждане на Национален конкурс за ученическо есе на сайта на Стопанска академия „Д. А. Ценов” в следните раздели:**

**1. В Раздел: За Академията –** Актуално – Календар, на страницата:Ученически състезания и кариерни форуми (УСКФ). **Информацията да бъде безсрочна на страницата на Ученически състезания и кариерни форуми (УСКФ)**, както и

**2. В Раздел:** За Академията, Подраздел: Актуални Новини, в лентата за съобщения.

**Информацията да бъде срочна до 30.04.2025 г. вкл.**

В електронен вариант ще бъде изпратен Формуляр за кандидатстване (файл с наименование “Formuliar\_Ese\_NUSZSD-2025.docx”) и Плакат (файл с наименование “Plakat\_Ese\_NUSZSD-2025”).

**Уважаеми господин Зам.-Ректор,**

Във връзка с публикуване на информация на сайта на Стопанска академия, моля същата да се публикува на посочените раздели със следния текст:

КОНКУРС ЗА УЧЕНИЧЕСКО ЕСЕ, ОРГАНИЗИРАН ОТ КАТЕДРА „ЗАСТРАХОВАНЕ И СОЦИАЛНО ДЕЛО“

Катедра „Застраховане и социално дело“ и Кариерен център при СА „Д. А. Ценов“ – Свищов, организират конкурс за ученическо есе:

**„ПРЕДИЗВИКАТЕЛСТВА ПРЕД РАЗВИТИЕТО НА ЗАСТРАХОВАНЕТО И СОЦИАЛНОЗАЩИТНИТЕ ДЕЙНОСТИ В БЪЛГАРИЯ“**

**I. „Предизвикателства пред развитието на застраховането в България“**

*Примерни тематични направления за разработване на есе:*

* Застаряването на населението и отражението му върху Животозастраховането.
* Влияние на климатичните промени върху развитието на Общото застраховане.
* Отражение на дигитализацията върху застрахователния бизнес.
* Застрахователна защита при кибер рискове.

**II. „Предизвикателства пред развитието на социалнозащитните дейности в България“**

*Примерни тематични направления за разработване на есе:*

* Демографски предизвикателства пред социалното осигуряване/здравеопазването/ здравното осигуряване/социалното подпомагане/социалното обслужване.
* Социално-икономически и демографски предизвикателства пред политиките по заетостта.
* Дигитални предизвикателства пред социалното осигуряване/здравеопазването/ здравното осигуряване/социалното подпомагане/социалното обслужване.
* Възможности за овладяване на енергийната бедност в България.

**Условия за участие**

В конкурса могат да участват ученици от предпоследен и последен гимназиален курс на всички български училища в страната и чужбина. Допускат се само индивидуални участници. Регистрацията за участие става посредством попълване на регистрационен формуляр.

**Изисквания за оформяне на есето**

Обемът на есето трябва да бъде до 5 страници [Page Size - А4, Page Setup - Top: 25 mm, Bottom: 25 mm, Left: 30, Right: 25 mm; Font -Times New Roman, Size - 13; есето да е записано в Word 97-2003 Document (\*doc) или Word Document (\*docx), Line Spacing 1,5; Изображения - TIFF или JPG формат, минимална резолюция 300 dpi].

**Важни срокове:**

* 30 април 2025 г. – краен срок за регистрация и изпращане на есето по електронен път на имейл – **y.yordanov@uni-svishtov.bg**
* 15 май 2025 г. – обявяване на резултатите от конкурса. Информацията ще бъде изпратена на имейлите на участниците.

**Процедура за кандидатстване и оценка**

В полето Subject, ЗАДЪЛЖИТЕЛНО се изписват на латиница – име, фамилия, наименование на училището, населеното място и държавата (само за българските училища в чужбина), и се прикачва файлът, съдържащ есето.

**Важно!**

* Учениците могат да участват само с едно единствено есе!
* Комисията за оценка на есетата ще бъде съставена от академични преподаватели от катедра „Застраховане и социално дело” и представители на практиката от същите области.
* Всички участници и ментори ще получат сертификати за участие в конкурса, а авторите на класираните на първите три места есета ще получат и грамоти.
* Сертификатите от конкурса за есе дават право за кандидатстване в ОКС „бакалавър“ в СА „Д. А. Ценов“ – Свищов.

Плакат на конкурса: ТУК
Формуляр за участие в конкурса: [ТУК](https://www.uni-svishtov.bg/portal/getFile/37/Formulqr-za-uchastie-v-ese-SA-ZSD-2019-2020.docx)

Допълнителна информация:

Катедра „Застраховане и социално дело”

Стопанска академия „Димитър А. Ценов” – Свищов
гр. Свищов, п.к. 5250, ул. „Ем. Чакъров” №2

гл. ас. д-р Йордан Йорданов, катедра „Застраховане и социално дело”

тел.: 0879 428 345, e-mail: y.yordanov@uni-svishtov.bg

Свищов, 12.02.2025 год. **Заявител:………….............................**

(гл. ас. д-р Йордан Йорданов)